
MBI FILLIMIN E PROCEDURËS PËR MIRATIMIN E RREGULLAVE TË MENAXHIMIT TË KAPACITETIT NDËRKUFITAR

Në mbështetje të neneve 16; 67 dhe 110, të ligjit nr. 43/2015, “Për sektorin e energjisë elektrike” dhe nenit 26, të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, i ndryshuar, Bordi i ERE-s, në mbledhjen e tij të datës 27.1.2016, pasi shqyrtoi relacionin e përgatitur nga grupi i punës për fillimin e procedurave për miratimin e rregullave të menaxhimit të kapacitetit ndërkufitar dhe draftin përkatës, 
konstatoi se:
- Shoqëria “OST” sh.a. me shkresën nr. 5171/5 prot., datë 15.12.2015, ka depozituar në ERE për miratim, konform nenit 65, pika 1, të ligjit nr. 43/2015, “Për sektorin e energjisë elektrike”, “Rregulloren e menaxhimit të kapacitetit ndërkufitar”.
Për gjithë sa më sipër cituar, Bordi i ERE-s

Vendosi:

1. Fillimin e procedurave për shqyrtimin dhe miratimin e “Rregullores së menaxhimit të kapacitetit ndërkufitar”.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

